Oorskot ná jare | Netwerk24
Oorskot ná jare
Deur Bianca Du Plessis 14 Mei 2018 06:00
Die geraamte van ’n onbekende man is verlede week op ’n rivieroewer in Pringlebaai gevind.
Adjudantoffisier Martin Mostert, woordvoerder vir Kleinmond-polisie, berig die eienaar van die kleinhoewe het die gruvonds Vrydag 4 Mei gemaak.
“Die vermoede bestaan die persoon het selfmoord gepleeg aangesien ’n tou aan ’n boom regoor die geraamte gehang het.
“Van die oorledene se klere wat erg verweer is, is ook by die toneel gevind,” aldus Mostert.
“Die blyk of die lyk ongeveer agt tot 10 jaar daar gelê het. Daar is ook bevestig die oorskot is dié van ’n man. Forensiese toetse sal gedoen word om die ras te bepaal. ’n Geregtelike doodsondersoek sal ook ingestel word,” verduidelik Mostert.
Volgens hom sal sodra die ras bepaal is, daar na mense gekyk word wat as vermis aangemeld was en die families van die vermiste mense gaan gekontak word sodat DNS-toetse gedoen kan word om die identiteit vas te stel.